Aquaria

jelentése vízhordó.

➝ Halhatatlan (Korábbi)

* Csillagszellem (Korábbi)
* Csillagkép-megtestesülés (Jelenlegi)

A Nap január 21. és február 19. között a Vízöntő jegyében halad. E jegy szülöttei vannak a legkevesebben a világon.

Elsődlegesen a Szaturnusz uralja, amihez a biztonság, a komolyság és ellenállás társítható. Másodlagosan pedig az Uránusz az uralkodó bolygója, ami a lázadás, a különcség, a bohóság, és szabadság képviselője.

A Vízöntõ jegye a levegõ elemhez tartozik, ugyanúgy, mint az Ikrek, vagy a Mérleg jegye. Az Ikrek jegye a rövid távú üzeneteket uralja, a Mérleg a személyes kapcsolatokat,  a Vízöntõ jegyénél  pedig a határ a csillagos ég.

## *~ EREDETE ~*

* *5–6000 évvel ezelőtt **három zodiákusbéli társával, a *Bikával*, az *Oroszlánnal,* és a *Skorpióval*együtt** az* **égtájak ura volt**. Ennek emlékét őrzi a bibliai látomásokba    n szereplő négy apokaliptikus fenevad és a négy evangélista jelképe, melyek közül az emberarcú lény (angyal) testesíti meg a Vízöntőt.
* **Egyiptomban** a Nílus forrásvidékének istenét tisztelték benne.

* **Babilonban** Gula vízistennővel azonosították.

* **A görög-római mitológiában** az olimposzi istenek pohárnokát jelképezi, mint *„Zeusz szerelmes választottja”*. A története röviden így szól: Trósz (trójai király) és Kallirhoé (nimfa) gyermekeként született, és egy napon, amikor éppen apja nyájait legeltette az Ida-hegyen, Zeusz - látván lenyűgöző szépségét - azonnal beleszeretett. és sassá változva elrabolta. Az Olümposzra vitte, ahol halhatatlansággal ruházta fel és az istenek pohárnokává tette. Trósz király évekig nem tudta, hová tűnt gyermeke, és amikor rájött, hogy Zeusz rabolta el, szíve teljesen összetört. Olyan keserves siránkozásba kezdett, hogy Zeusz kénytelen volt elküldeni hozzá Hermészt, aki kárpótolta a királyt az őt ért veszteségért: nekiadta a világ legjobb és leggyorsabb lovait, amelyek képesek voltak a vízen futni. Zeusz szerelmének jele, hogy olyan értékes lovakat adott Trósznak, amiket csak Héraklész tudott elnyerni a királytól, amikor a Poszeidón által küldött tengeri szörnyet megölte, és ezzel megszabadította a rettegő városlakókat a fenevadtól. Főszereplőnk a kiengesztelő ajándék átadása után az Olümposzon maradt a hűségességre kicsit sem törekvő főisten oldalán. Az új pohárnok hamar félreállította tisztségéből  Hébét, az ifjúság istennőjét, Héra leányát is. Zeusz feleségét haragra gerjesztette a lányát ért sérelem és a szégyen, hogy felséges férje, egy halandó iránt gyulladt szerelemre. Héra féltékenysége viszont Zeuszt tüzelte ellenállásra, így a főisten, hogy megóvja szerelmét felesége haragjától, a csillagok közé emelte a szépséges ifjút. Az ambróziát keverő csészéje a Krater csillagképpé alakult, az őt elraboló sas pedig a Sas csillagkép lett.

## *~ MINT CSILLAGKÉP ~*

A Vízöntő csillagkép elsőrendű helyet foglal el az égnek abban a tartományában, amelyet az eufráteszi csillagászat „Tenger” néven ismer. Az elnevezés abból adódik, hogy az égnek ezen a vidékén rengeteg a vízhez kapcsolódó csillagkép.

***A tizenegyedik csillagkép a Vízöntő.** Halvány csillagai miatt nehezen felismerhető az égbolton. Általában kancsót tartó emberalakként ábrázolják, amint vizet önt a Fluvius Aquariusba (a Vízöntő folyója). Ez a „folyó” a Vízöntő lábától elvezet a Déli Hal (Pisces Australis) csillagkép fényes csillagához a Fomalhaut-hoz. Legfontosabb csillagai a Sadalmelik (a király szerencsecsillaga) és a Sadalsuud (legszerencséssebb a szerencsések között)**.** Két planetáris köd is a csillagkép része: a Szaturnusz-köd és a Helix-köd.*

### *A Vízöntő csillagkép 2011. február 21-én hármas bolygótalálkozónak adott otthont.*

* *Területe: 980 négyzetfok*

* *Nagyság szerinti helyezés: 10*

* *Legfényesebb csillag: β Aquarii, fényessége: 2,90m*

**Szomszédos csillagképek:** *Ha kelet felé haladunk a tengeri kecskétõl, rátalálunk a Vízöntõ csillagképre, amelyet a Halak csillagkép követ.  A Vízöntõ csillagképétõl észak-nyugatra található a Delphinus, azaz a Delfin csillagkép. A Vízöntõtõl délre fekszik a Déli Halak, vagyis a Pisces Australis, dél-keletre pedg a Halak alatt úszik a Cetus, vagyis a Bálna csillagkép.*

### **További csillagai:**

* *γ Aquarii, Sadachbia "a sátorok szerencsés csillaga", 3,8 magnitúdós csillag 95 fényévnyire. Színképe A0 típusú.*

* *δ Aquarii, Scheat 2,2 magnitúdós, A2 színképű. Távolsága 85 fényév.*

* *ε Aquarii, Albali távolsága 175 fényév.*

* *ζ Aquarii: fehér színű, szoros kettőscsillag, két negyedrendű komponens alkotja.*

## *~ KÜLSŐ JELLEMZŐI ~*

*Karcsú testalkat* • *Szép lábforma* • *Hosszú karok* • *Víztiszta tekintet* • *Nyílt arckifejezés és finom vonású száj*

Mindehhez hozzájön a földig érő, figyelemfelkeltő hajzuhatag, ami világoskék színben pompázik. Ez a szín sötétebb árnyalatokban öltözködésében is visszaköszön, karöltve a fehérrel, és a lilával. A lenge ruhákat kedveli, amelyekben lehetőség szerint tudja mutogatni a lábait. Apropó lábak. Talpait is szereti szabadon hagyni, cipőt, vagy éppen csizmát maximum télvíz idején lehet rajta látni.

## *~ SZEMÉLYISÉGE ~*

### ♒ Függetlenség ♒ Kívülállóság ♒  Eredetiség ♒  Humanitás ♒ Szabadságvágy ♒

A Vízöntő a legobjektívebb jegy, ő tudja a legjobban kívülről látni a dolgokat. Szélsőséges esetben lehet lázadó, anarchista. Önálló és független, semmilyen köteléket, bilincset nem tűr. Könnyű felfogású, szereti a változatosságot, az új dolgokat. Minden érdekli, ami szokatlan. Segítőkész, és mindig lehet rá számítani a bajban, de a saját kis világába nem szívesen enged be senkit. Könnyen felindul, de hamar meg is bocsát és visszatér víg kedélye. Fellépésében sokszor mutatkozik meg valami különös kiszámíthatatlanság.

### ***Jelmondata: Az ellenkezőjét teszem annak, amit elvárnak tőlem.***

Mások előtt általában vidámnak, derűsnek és mulatságosnak tűnik, de amikor egyedül van másképp fest a dolog. Azonban ne nagyon várjunk tőle könnyeket, őt sem fogják meghatni másokéi. Érzékenysége sokkal inkább kiterjed egy csoport vagy az emberiség problémáira, mint magára az egyénre. Vagyis távolabbról közelíti meg az adott helyzetet, madártávlatból, onnan, ahol az ő valósága létezik. Ha túl közel menne, az már az eszméit, az elveit és valahol a függetlenségét veszélyeztetné, illetve elveszítené objektivitását a dolgok felett. Emiatt tűnhet távolinak, hűvösnek – a „megvárom, amíg megnyugszol, és megbeszéljük” hozzáállás mögött gyakran az van, hogy érzéseit visszafogja, fegyelmezi, rendkívül büszke, és fél kimutatni azokat, de az is gyakori, hogy nem vesz róluk tudomást.

Ugyanakkor jól ismeri a lélek rejtelmeit, az emberi viselkedéseket, a komplexusokat sorolja, jó pszichológus, aki másokra nagyon jól rálát, a saját hibáira már kevésbé, hiszen érzelmi téren nem túl őszinte saját magával. Érzéketlen kicsit? Igen, de azért **nem „Jégkirálynő”!**

A Vízöntő jegy – hasonlóan a Skorpió jegyhez – sokszor érzi úgy, hogy ő a „meg nem értett”. Szélsőséges jegyként nem tud könnyen alkalmazkodni másokhoz, gyakran ki is lóg a sorból, mindent megmagyaráz, megvan a saját világa, a saját értékrendje. A tizenkét állatövi jegy közül a legintellektuálisabb jegy a Vízöntő. Ez elvitathatatlan. Kitűnően érvel, logikai képessége átlag feletti. Éles elméjű, zseni. Az elejétől képes tisztán látni és világos képet adni. Tudja, mi a megoldás, mindent meg tud magyarázni, azt is, hogy ő mit miért tesz, miért mond. Szeret intellektuálisan versengeni, és mivel veszíteni nem tud – az a tekintélyének vélt elvesztésével járna –, ezért egy-egy ügyből gyakran presztízskérdést csinál. Mivel eszmevilágában teljesen eltér a mindennapitól, ezért csak ritkán képesek megérteni. Ő az, aki elsőként fog lázadni a meglévő struktúrák vagy viszonyok ellen, vagy elutasít egy általa elavultnak tartott világnézetet.

### ***Kulcsmondata: Keresem az újat, a szokatlant, azt, ami felrobbantja a normát.***

*Igaz barát, akinek tényleg van fogalma arról, mit jelent a barátság, a szövetség valakivel. Megengedi, hogy a másik mellette önmaga lehessen, segíti a fejlődését, ott van mellette azokban a pillanatokban, amikor a másiknak szüksége van rá. Önzetlensége és jósága megkérdőjelezhetetlen. Számára tényleg fontos a szabadság, a demokrácia, az egyenlőség. A becsületesség és az igazságosság jegye. Sőt, sokszor fejlett lelkiismerete néha annyira bekapcsol, hogy attól retteg, nehogy önző legyen.*

## További(?) 20 érdekesség a személyiségére vonatkozóan:

1. Szomorúságának egyik legfőbb forrása általában a túlzottan is aktív elméje, amely egy percre sem hagyja abba a (túl)gondolkodást.
2. Általában kimondja, amit gondol, és emiatt sokszor bajba is kerül – de a nap végén ez egyáltalán nem érdekli már.
3. Vagy hűséges, vagy független  – a félrelépés vagy árulás semmilyen formában sem jöhet szóba nála.
4. Heves temperamentuma miatt szinte időzített bomba, és vagy harsányan robban, vagy mindennél beszédesebb hallgatással büntet.
5. Sajátos módon kezeli a negatív érzelmeket és a bánatot.
6. Képes egész este fennmaradni, és nem csinálni mást, csak gondolkodni.
7. Ha szeret valakit, minden rossz tulajdonságával, rigolyájával együtt szereti.
8. Már akkor tudja, kivel lesz a legjobb kapcsolatban egy új társaságból, amikor még nem is beszélgetett egyikükkel sem.
9. A barátságához vezető legrövidebb út a jó humorérzéken keresztül vezet.
10. Ki nem állhatja, ha sürgetik, szeret mindent a saját tempójában csinálni.
11. Ha összebarátkozik valakivel, az a személy biztos lehet benne, hogy sosem fog ítélkezni felette, bármi is történjen.
12. Ha hosszú távon rosszkedvű, biztosak lehetünk benne, hogy valami nagyon nincs rendben.
13. Nagyon keményen dolgozik azon, hogy ne mutassa ki, ha valaki hatást gyakorol rá.
14. Mindig megfigyeli és analizálja a környezetét, bárhol is legyen.
15. Meg sem próbál jóban lenni azokkal, akiket nem kedvel.
16. Sokkal jobban bízik a megérzéseiben, mint abban, amit valaki – akár egy közeli barát – mond neki.
17. Az összetett és éles elméje egyszerre a legnagyobb ajándék és a legnagyobb átok az életében.
18. Még ha belül szomorú is, akkor is képes mosolyogni, csak hogy ne rontsa el valaki más hangulatát.
19. Ha eldönti, mit akar, minden követ megmozgat azért, hogy azt el is érje.
20. Sosem fogja megengedni másoknak, hogy irányítsák őt.

***„Mindent és mindenkit meg akarok érteni, és el akarok fogadni, ebből fakadóan pedig rettentően kikészít, ha ugyanakkor valaki nem akar megérteni és elfogadni engem.”***

## *~ KÉPESSÉGEI ~*

* Olyan harmonikusan kapcsolódik a víz esszenciájához, hogy az képes folyamatosan éltető tiszta vízhez juttatni őt, de csak egy megfelelő ***„***átvezetőn***”*** (amfóra, leggyakrabban) keresztül. Ez a víz általában erősíti/gyógyítja azokat, akiket szövetségesének tart. Amolyan ***„***mana regeneráló***”*** hatása van.
* Míg a máshonnan eredő vizeket nem, addig sajátját profi szinteken képes irányítani és manipulálni. Legyen szó kisebb-nagyobb özönvíz létrehozásáról, szilárd fegyverré alakításról, vagy... egy őt segítő vízsárkány megidézéséről. Megirigyelte a többi csillagjegy kis segítőit, de talán kicsit túlzásba esett...
* Képes a testében lévő keményebb részeket annyira megpuhítani, hogy valamennyire hajlékonyak legyenek. Így minden olyan résen képes átpasszírozni magát, amely nem kisebb, mint a feje.
* Érdekesség, hogy neki alig kell innia, mégis remekül érzi magát. Nagyjából a napi ajánlott mennyiség harmada is bőven elegendő számára, és a szomjazást is háromszor tovább bírja, mint más.
* Ráadás: ***„***Puha talpak***”.*** Afféle tánctechnika ez, képes velük bárkit(?) észrevétlenül becserkészni.

## *~ ANALÓGIÁI ~*

* Szimbóluma: ♒ *┊* Évszaka: Tél dereka*┊* Minősége: Yang *┊* Stabilitása: Szilárd *┊* Polaritása: Pozitív

* Archetípusa: A bölcs bohóc *┊* Kulcsszavai: Függetlenül, Egyedien, Megreformálva
* Színei: Hűvös, tiszta színek, ezüstszürke, lila, indigókék, zöld árnyalatai

* Formái: Excentrkius, futurisztikus, szürrealista, absztrakt, cikk-cakkos vagy hullámvonalas

* Illatai: Élénkítő, illékony illatok *┊* Ízei: Szokatlan, egyedi, egzotikus

* Fái/Bokrai: Magasra növő, karcsú formájúak ➝ Vörösfenyő, erdei fenyő, bambusz

* Virágai: Fagyöngy, orgona, alpesi rózsa, pitypang

* Gyümölcsei/Zöldségei: Áfonya, kiwi, kenyérfa gyümölcs, salátafélék, cukkini, cékla

* Gyógynövényei: Komló, orbáncfű, angyalgyökér, gólyaorr

* Ásványai/Kövei: Aquamarin, opál, uránium, zafír, türkiz, alumínium, ametiszt, azurit

* Tájai: Fennsíkok, bizarr, inkább hegyes tájak, gejzírek

* Szerencsenapja: Szombat *┊* Szerencseszáma: 4 *┊* Stílusa: Eredeti *┊* Ideális társa: Mérleg, Kos(?!)

* **Karakterdalok:** *🎵 és ♫*

**Csillagok**
Zodiákus alapítók
Aries ★ Tauro ★ ♊ ★ ♋ ★ Leonas ★ Vergine ★ Libra ★ Scorpio ★ Sagittarius ★ ♑ ★ ♓

Újoncok

Ophiuchus ★ Orion